《住马道闻雁》
清代·高延第

萧条旅舍欲三更，残月初开屋角明。一夕霜砧催客梦，千山风树动秋声。

飞腾宝气看长剑，枨触吟怀对短檠。关塞迢遥惊岁晚，南来群雁正纵横。

作者简介：清江苏山阴人，字子上，号槐西。光绪间为翰林院待诏。在戊戌变法前二十年，即言若依魏源师夷长技之言，行之三十年，可无遭外人侵凌之祸。有《涌翠山房集》。